Diari Oficial de la Generalitat Valenciana


Sumari del DOGV 9513, del 17-01-2023 (2022/13232)

RESOLUCIÓ de 29 de desembre de 2022, de la presidenta de l'Institut Valencià de Serveis Socials (IVASS), mitjançant la qual es dona publicitat a l'Acord del Consell de Direcció de l'entitat adoptat el dia 29 de desembre de 2022, pel qual s'aprova l'oferta d'ocupació pública per a 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9513

Data del DOGV
:   17-01-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/13629


Data del document
:   29-12-2022

Organisme emissor
:   Institut Valencià d'Atenció Social i Sanitaria

Tipus de document
:   Resolució

Descriptors 

:   * concurs administratiu
    * concurs administratiu

RESOLUCIÓ de 29 de desembre de 2022, de la presidenta de l'Institut Valencià de Serveis Socials (IVASS), mitjançant la qual es dona publicitat a l'Acord del Consell de Direcció de l'entitat adoptat el dia 29 de desembre de 2022, pel qual s'aprova l'oferta d'ocupació pública per a 2022. [2022/13950]  
L'article 36 de la Llei de pressupostos de la Generalitat per a l'exercici 2022 (Llei 8/2021, de 30 de desembre), reproduint la preceptiva limitació de la corresponent Llei de pressupostos de l'Estat, limita la incorporació de nou personal mitjançant processos de selecció a una taxa de reposició d'efectius, calculada sobre les baixes produïda en l'exercici anterior, diferent segons el sector d'activitat, sent del 120 per 100, apartat 3.i) places de personal que presta assistència directa als usuaris de serveis socials i serveis de transport públic, així com les places de seguretat i emergències, les relacionades amb l'atenció als ciutadans en els serveis públics i la gestió de prestacions i polítiques actives en matèria d'ocupació, respectant en tot cas les disponibilitats pressupostàries del capítol I del pressupost de despeses.  
  
El que s'estableix en els paràgrafs anteriors s'entén sense perjudici dels processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
Els criteris per al càlcul d'aquesta taxa són els definits en l'article 20 de la Llei 22/2021, de 28 de desembre, de pressupostos generals de l'Estat, segons el qual no computaran dins el seu límit màxim de places les que es convoquen per a la seua provisió mitjançant processos de promoció interna.  
Finalment, i en compliment del que es disposa article 8 del conveni col·lectiu aplicable al personal laboral de l'IVASS, aquesta oferta d'ocupació pública ha sigut objecte de negociació en la seua Comissió d'Interpretació, Vigilància i Estudi (CIVE).  
Per tot això, en virtut de les competències que li atribueix l'article 6.f) del Reglament d'organització i funcionament de l'Institut Valencià d'Atenció Social i Sanitària (IVASS), aprovat pel Decret 7/2013, de 4 de gener (DOGV 6937, 07.01.2013), el Consell de Direcció del IVASS en la seua sessió ordinària del dia 29 de desembre de 2022, a proposta del director general de l'ens, aprova el següent acord:  
  
  
Primer. Aprovació de l'oferta d'ocupació pública  
S'aprova l'oferta d'ocupació pública de 2022 per a seleccionar personal de l'Institut Valencià de Serveis Socials (IVASS), en els termes que estableix la present resolució.  
  
Segon. Contingut de l'oferta d'ocupació  
a) L'oferta d'ocupació pública que en aquesta sessió s'aprova està constituïda per places vacants i dotades econòmicament en el Pressupost de la Generalitat per al present exercici.  
b) El total de l'oferta ascendeix a 8 places de naturalesa laboral distribuïdes de la manera següent:  
  
Denominació Llocs Promoció interna Torn lliure Diversitat funcional Total  
Aux. manteniment 1 1 1  
Cuidador/a 1 1 1  
Infermer/a 1 1 1  
Cap Negocitat de Compres 1 1 1  
Psicòleg/òloga 2 1 1 2  
Tècnic/a mitjà atenció sanitària 1 1 1  
Monitor/a atenció social 1 1 1  
 8 3 4 1 8  
  
  
  
Tercer. Procediment de selecció  
Els procediments que es convoquen en execució de l'oferta adoptaran el sistema de concurs oposició. El contingut de les proves guardarà relació amb els procediments, tasques i funcions habituals dels llocs objecte de cada convocatòria. En la fase de concurs es valorarà, entre altres mèrits, el temps de serveis prestats en l'IVASS en els llocs de treball objecte de la convocatòria.  
  
Quart. Promoció interna  
S'haurà de reservar per a promoció interna un percentatge no inferior al 40 % de les vacants existents en l'entitat.  
  
Quint. Desenvolupament dels processos selectius per a persones amb diversitat funcional  
Les proves selectives destinades a persones amb diversitat funcional tindran idèntic contingut que les establides per a la resta de les persones aspirants, sense perjudici de les adaptacions i els ajustos necessaris de temps i mitjans per a la seua realització, per a assegurar la participació en condicions d'igualtat.  
  
Sext. Facultats d'aplicació i execució  
S'autoritza la persona titular de la Direcció General de l'IVASS per a l'aplicació i execució de la present oferta d'ocupació pública.  
  
Contra la present resolució, que esgota la via administrativa, podrà interposar-se un recurs contenciós administratiu en el termini de dos mesos a comptar des de l'endemà de la seua publicació. Potestativament es podrà interposar un recurs de reposició davant l'òrgan que l'ha dictada en el termini d'un mes a comptar de l'endemà de la seua publicació.  
  
  
València, 29 de desembre de 2022.- La vicepresidenta del Consell, consellera d'Igualtat i Polítiques Inclusives i presidenta de l'IVASS: Aitana Mas Mas.